Diari Oficial de la Generalitat Valenciana


Sumari del DOGV 3385, del 02-12-1998 (1998/10085)

RESOLUCIÓ de 10 de novembre de 1998, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la Línia aèria de transport d'energia elèctrica a la tensió de 20 kV, 4/Cº d'alimentació al P.P Condomina, a la platja de Sant Joan, al terme municipal d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/10704


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 10 de novembre de 1998, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la Línia aèria de transport d'energia elèctrica a la tensió de 20 kV, 4/Cº d'alimentació al P.P Condomina, a la platja de Sant Joan, al terme municipal d'Alacant. [1998/10833]
  
Mitjançant resolució d'este Servei Territorial d'Indústria i Energia, d'esta data, ha sigut autoritzada i declarada, en concret, la utilitat pública de la Línia aèria de transport d'energia elèctrica a la tensió de 20 kV, 4/Cº d'alimentació al P.P. Condomina, a la platja de Sant Joan, al terme municipal d'Alacant, d'acord amb allò que s'ha establit en l'article 53 de la Llei 40/1994, de 30 de desembre, d'Ordenació del Sistema Elèctric Nacional. Esta declaració d'utilitat pública porta implícita la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, este Servei Territorial, per a complir allò que s'ha disposat en l'article 52 de la Llei d'Expropiació Forçosa, ha resolt convocar els titulars de béns i de drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que establix el mencionat article, portar a terme l'alçament d'actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol classe de dret o d'interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar pels seus perits i un notari, si ho estimen oportú, amb les despeses al seu càrrec.
  
Els alçaments tindran lloc el pròxim dia 14 de desembre a Alacant.
  
Esta convocatòria es comunicarà a cada interessat mitjançant l'oportuna cèdula de citació individual. S'informa que esta publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, en els casos de titular desconegut o amb parador ignorat, segons s'indica en l'annex.
  
En l'expedient expropiatori Iberdrola, SA, assumirà la condició de beneficiària.